หุ้นทะยานต่อปิดตลาดพุ่ง12.32จุด
ตลาดหุ้นวันที่ 25 ม.ค. ดัชนีปิดที่ 1,461.41 จุด เพิ่มขึ้น 12.32 จุด หรือ +0.85% มูลค่าการซื้อขาย 55,198.31 ล้านบาท
25 ม.ค. 2556

ตลาดหุ้นวันที่ 25 ม.ค. ดัชนีปิดที่ 1,461.41 จุด เพิ่มขึ้น 12.32 จุด หรือ +0.85% มูลค่าการซื้อขาย 55,198.31 ล้านบาท 
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ตลาดหุ้นไทยยังคงปรับตัวขึ้นได้ต่อเนื่องไปในทิศทางเดียวกับต่างประเทศ แม้ระหว่างวันจะผันผวนบ้างก็ตามโดยมีแรงซื้อหนาแน่นกลับมาเข้ามาในหุ้นกลุ่มธนาคารที่ราคาปรับตัวลดลงไปก่อนหน้านี้ หลังจากได้ทยอยแจ้งผลประกอบการออกมาแล้ว
"ปลายเดือนนี้ไปจนถึงต้นเดือนก.พ.ตลาดอาจกลับมาเล่นข่าวรอดูผลประกอบการกลุ่มเรียลเซ็คเตอร์ ซึ่งโดยรวมมองว่าหุ้นยังไปต่อได้ ให้ติดตามเงินทุนไหลเข้าอย่าต่อเนื่อง"นายชัย กล่าว
สำหรับปัจจัยต่างประเทศสัปดาห์หน้ามีการประชุมของสหรัฐเกี่ยวกับหน้าผาทางการคลัง รวมทั้งดูผลประกอบการบริษัทจดทะเบียนในสหรัฐออกมามีแนวโน้มดีหรือไม่ โดยมองแนวต้านหุ้นไทยสัปดาห์หน้าอยู่ที่ 1,480 จุด แนวรับ 1,447 จุด แนะนำให้นักลงทุนเลือกหุ้นที่มีแนวโน้มการจ่ายเงินปันผลดีเข้าพอร์ต หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
ITD   มูลค่าการซื้อขาย  3,432.90  ล้านบาท  ปิดที่  5.85 บาท   +0.45 บาท หรือ  +8.33%
BBL  มูลค่าการซื้อขาย  2,146.96  ล้านบาท  ปิดที่  202 บาท  +7.50 บาท หรือ  +3.86% 
TCAP   มูลค่าการซื้อขาย 1,806.43  ล้านบาท  ปิดที่  40.50  บาท  +1.75  บาท หรือ +4.52%
BTS  (XD)มูลค่าการซื้อขาย 1,666.16 ล้านบาท  ปิดที่   7.75  บาท  +0.25 บาท หรือ +3.33% 
TMB   มูลค่าการซื้อขาย 1,586.81  ล้านบาท  ปิดที่  2.20 บาท ไม่เปลี่ยนแปลง